als_Latn dik_Latn sag_Latn
Ky është projekti per vijën bregdetare te Vlorës i cili do te mund te behet realitet ne vitin 2015. Projekti i një studio belge dhe nje tjetër shqiptareje është prezantuar pasditen e kësaj te marte ne qytetin bregdetar. I pranishëm ne aktivitet kryeministri Edi Rama deklaroi se ky është vizioni i ri per Vlorën e Shqipërinë e se ai do te jete gati vjeshtën e vitit te ardhshëm.
“Bashkërisht do ta shoqërojmë projektin, aty ku hoqëm 45 mijë ton mbeturina inerte, aty ku çliruam 95 metra katrore sipërfaqe. Familjet vlonjate, gjyshet e Vlorës që bëjnë shëtitje do kënë mundësi që nga vjeshta e ardhshme ta shijojnë realitetin e ri të vijës bregdetare, frutin e kësaj pune të përbashkët”, tha kryeministri.
“Po vendoset një gur i rëndësishëm themeli në vijën bregdetare të Vlorës. Projekti na siguron cilësi të re të vizionit për Vlorën dhe Shqipërinë e këtij shekulli të ri. Na garanton një nivel zbatueshmërie të plotë duke qënë një projekt i thjeshtë dhe i mrekullueshëm. Projekt i realizuar në një kohë rekord përfshin zonën nga porti tek Tuneli Vlorës”, tha Rama në nisje.
Me herët gjate prezantimit arkitekti i firmës belge u shpreh se ky projekt zgjidh marrëdhëniet e Vlorës ndërmjet detit dhe qytetit. Sipas arkitekteve ne projekt eshte zgjidhur edhe problemi me transportin dhe se do te kete nje Bay-Pass per te lehtësuar trafikun ne qytet.
als_Latn als_Latn als_Latn als_Latn